# data[].attributes.headline
להכין פסטה עם ילדים 

# data[].attributes.body
להכין פסטה עם ילדים במכונת פסטה זו חוויה ועל הדרך מלמדים אותם על איטליה ארץ הפסטה...

# data[].attributes.headline
מתכון לפיצה על פיתה 

# data[].attributes.subject
מתכון לפיצה על פיתה 

# data[].attributes.body
פיתה אחת
רסק עגבניות או קטשופ או רוטב עגבניות
כל תוספת שרוצים לשים מעל - תירס, זיתים, פטריות ועוד

אופן ההכנה :   מפשירים פיתה במיקרו וחותכים את האמצע שלה כדי שתיצא כך:  מורחים על הפיתה החתוכה קטשופ או רסק עגבניות או רוטב

מוסיפים פרוסת גבינה (או שתייים אחת על השנייה עם אתם אוהבים הרבה גבינה)

אם אתם רוצים תוספות על הפיצה תוסיפו. הכניסו לתנור לבין 5 דקות לרבע שעה וזהו!!!!
זה מאכל שאחים שלי ואני היינו מאוד אוהבים להכין כשהיינו קטנים..

# data[].attributes.headline
אתר עם המון רעיונות למתכונים קלים שכיף להכין עם ילדים

# data[].attributes.subject
אתר עם המון רעיונות למתכונים קלים שכיף להכין עם ילדים

# data[].attributes.attachment_link.readable_text
החופש הגדול בעיצומו, וממש בקרוב כל הקייטנות כבר יסתיימו והילדים יתחילו לטפס על הקירות עד החזרה ללימודים ב-1 בספטמבר. הימים חמים, השעמום מתחיל להראות אותותיו, וזו הזדמנות מצוינת להיכנס למטבח עם הילדים ולהכין יחד אתם כמה מתוקים ומאפים קלים להכנה - החל מעוגות מהירות, דרך כדורי שוקולד קלים להכנה ועד לחמניות קשר ריחניות.

לקראת תחילת אוגוסט, קבלו 10 מתכונים לעוגות, קינוחים ומאפים שהילדים ישמחו להכין יחד אתכם. הם יהנו מהתעסוקה במטבח ומהתוצרים שיצאו מהתנור או המקרר, ואתם תיהנו מרגעים משותפים של אפייה, לישה ורידוד.

(1) פיצה ביתית

מחפשים רעיון לארוחת ערב טעימה עם הילדים? הכינו בצק, ותנו להם לרדד, למרוח רוטב ולפזר את כל התוספות שהם הכי אוהבים. כמה דקות אפייה ותצא לכם פיצה פריכה, זהובה ודקה מהתנור - בדיוק מה שצריך בערבי קיץ לוהטים.
מתכון לפיצה ביתית מושלמת >>
(2) כדורי שוקולד

ה-קינוח האולטימטיבי להכנה עם הילדים, כאן אמנם בגרסה עם קפה ואייריש קרים, אבל אין בעיה להכין גם בלעדיהם. הפשילו שרוולים, גלגלו כדורים וצפו בסוכריות צבעוניות, קוקוס או כל ציפוי אחר שמתחשק לכם. מסוג המתוקים שכיף להכין ומהווים מפלט מתוק מהחום שבחוץ.
מתכון לכדורי שוקולד >>
כדורי שוקולד נוסטלגיים עם הפתעה >>
ויש גם נקניק שוקולד בריא >>
(3) עוגיות שוקולד צ'יפס

לא משנה אם אתם מעדיפים עוגיות שוקולד צ'יפס פריכות או דווקא את הגרסה הרכה והעוגתית שלהן - העוגיות הקלאסיות תמיד יקצרו מחמאות ואין ילד שלא ישמח לעזור בהכנה. שוקולד מריר, חלב או לבן, ואולי בכלל חטיפי שוקולד קצוצים דק - כל אלה יתאימו כתוספות לעוגיות הכי קלאסיות בצנצנת.

מתכון לעוגיות שוקולד צ'יפס פריכות >>
מתכון לעוגיות שוקולד צ'יפס רכות >>
מתכון לעוגיות שוקולד צ'יפס ב-250 דולר >>
מתכון לעוגיות שוקולד צ'יפס טבעוניות >>

(4) עוגות שוקולד עם סוכריות

הילדים חוגגים יום הולדת דווקא בחופש הגדול? במקום להתבאס על זה שכולם בחופש, הכינו איתם עוגות שוקולד אישיות עם קרם וסוכריות צבעוניות והבאסה תתחלף בשמחה גדולה. קערה אחת ומטרפה - זה כל מה שתצטרכו כדי להכין אותן.
מתכון לעוגת שוקולד עם סוכריות >>
(5) לחמניות קשר

בדיוק כמו פלסטלינה, גם בצק שמרים מהווה יופי של תעסוקה ליצירה של צורות שונות ומשונות. הכינו בצק לחמניות ותנו לילדים להכין איתו לחמניות בכל צורה שיבחרו. הלחמניות המוכנות מהוות יופי של תוספת לארוחת הבוקר או הערב ומתאימות גם לסנדוויץ' של אמצע היום.
מתכון ללחמניות קשר >>
ויש גם מתכון ללחמניות קרואסון רכות >>
לחמניות שוקולד רכות, אולי? >>
(6) קאפקייקס רחוב שומשום

נוסטלגיה טעימה - הדמויות האהובות מרחוב שומשום זוכות לעדנה מחודשת בדמות קאפקייקס שוקולד מקושטים עם זילופי קרם ליצירת אלמו ואוסקר.
מתכון לקאפקייקס רחוב שומשום >>
(7) עוגיות סניקרדודלס

הילדים מעדיפים עוגיות ללא שוקולד? הכינו איתם עוגיות סניקרדודלס רכות ונמסות בפה עם ציפוי מתפצפץ של סוכר וקינמון. אפשר להכין את הבצק גם בידיים, ותוך כמה דקות של גלגול כדורי בצק בסוכר ואפייה קצרה - מתקבלות עוגיות פשוט מעולות לטבילה בכוס חלב.
מתכון לעוגיות סניקרדודלס >>
(8) עוגת בננות ושוקולד

הילדים ימעכו את הבננות, ימדדו את המצרכים, יערבבו ויצקו את הבלילה לתבנית, ואתם רק תצטרכו להכניס לתנור ולהמתין עד הזהבה של עוגת בננות רכה, עדינה ופשוט נהדרת. אם יש לכם כמה בננות קצת רכות מדי בקערה - זה הפתרון!
מתכון לעוגת בננות ושוקולד >>
ואולי בכלל מאפינס בננה במילוי נוטלה? >>
(9) בראוניז

הקינוח הכי קל להכנה שבאמת אין ילד שיכול לסרב לו - בראוניז שוקולדיים במרקם פאדג'י, נמסים בפה וכל כך טעימים. מכינים אותם בקלי קלות, ללא מיקסר או מרכיבים מיוחדים, ואפשר להוסיף להם אילו תוספות שאוהבים: סוכריות, מרשמלו, אגוזים, חטיפים וממתקים.
מתכון לבראוניז >>
ויש גם בראוניז עוגיות שוקולד צ'יפס מטמטם >>
(10) קרואסון פיצה

אין כמו פיצה! אבל קבלו את השלב הבא - קרואסון פיצה. שילוב משגע של בצק קראנצ'י וזהוב במילוי גבינה ורוטב עגבניות. כמה פשוט, ככה טעים והילדים ישמחו גם להכין וגם לאכול.
למתכון לקרואסון פיצה מושלם! >>

# data[].attributes.attachment_link.title
10 מתכונים לילדים שכיף להכין בחופש הגדול | עוגיו.נט

# data[].attributes.attachment_link.description
החופש הגדול בעיצומו, וממש בקרוב כל הקייטנות כבר יסתיימו והילדים יתחילו לטפס על הקירות עד החזרה ללימודים ב-1 בספטמבר. הימים חמים, השעמום מתחיל להראות אותותיו, וזו הזדמנות מצוינת להיכנס למטבח עם הילדים ולהכין יחד אתם כמה מתוקים ומאפים קלים להכנה - החל מעוגות מהירות, דרך כדורי שוקולד קלים להכנה ועד לחמניות קשר ריחניות.

# data[].attributes.headline
עוגיות סניקרדודלס

# data[].attributes.subject
עוגיות סניקרדודלס

# data[].attributes.body
לבצק:
100 גרם חמאה רכה
125 גרם (1/2 כוס + 2 כפות) סוכר
1/4 כפית מלח
1/2 כפית תמצית וניל
1 ביצה
180 גרם (כוס ורבע) קמח
1 כפית אבקת אפייה

לציפוי:
50 גרם סוכר
1 כפית קינמון

אופן ההכנה:

1. מחממים תנור ל-190 מעלות.

2. בקערת מיקסר עם וו גיטרה מערבלים יחד חמאה, סוכר, מלח, ווניל עד שמתקבלת תערובת קרמית, רכה ואחידה.

3. מנקים את דפנות הקערה בעזרת לקקן ומוסיפים פנימה ביצה. מערבלים עד שהביצה נטמעת בתערובת.

4. מנפים פנימה קמח ואבקת אפייה ומערבלים עד שמתקבל בצק אחיד.

5. בקערית קטנה מערבבים יחד סוכר וקינמון.

6. יוצרים כדורים קטנים מהבצק ומגלגלים בתערובת הסוכר-קינמון.

7. שמים במרווחים על גבי תבנית תנור מרופדת בנייר אפייה. פוחסים אותם מעט בעזרת תחתית כוס או אצבעות הידיים.

8. אופים במשך 8-10 דקות או עד שהעוגיות מתייצבות בשוליים, תופחות, אך עדיין מעט רכות במרכז.

9. מצננים לחלוטין ומגישים.

# data[].attributes.headline
מתכונים לימי הולדת לילדים

# data[].attributes.subject
מתכונים לימי הולדת לילדים

# data[].attributes.body
אציג מספר רעיונות למתכונים קלים שאפשר להכין עם ילדים לאירועים כמו ימי הולדת ולתת לילדים להרגיש חלק מחוויית הבישול, ההכנה והקישוט כמובן ואפילו להכין את המתכונים האלה לחברים או משפחה.

# data[].attributes.headline
כדורי שוקולד

# data[].attributes.subject
כדורי שוקולד

# data[].attributes.body
200 גרם שוקולד מריר
180 מ"ל (3/4 כוס) חלב
קורט מלח
75 גרם חמאה
1 כפית תמצית וניל
300 גרם ביסקוויטים מרוסקים גס (שוקו או וניל, לפי הטעם האישי)

להפתעה:
חטיפי שוקולד קטנים (למשל מיני ריסס קאפס, מלטיזרס, עדשים צבעוניות, כדורוני קליק, מיני מרשמלו וכו')

לציפוי:
קוקוס טחון

אופן ההכנה:

1. קוצצים את השוקולד ושמים בקערה.

2. מוסיפים חלב, מלח וחמאה וממסים יחד במיקרוגל או על בן מארי עד שהכל נמס ומתקבלת תערובת אחידה ושוקולדית.

3. מוסיפים וניל ומערבבים.

4. מוסיפים ביסקוויטים מרוסקים ומערבבים עד שאחיד.

5. מצננים את התערובת במשך 1-2 שעות במקרר להתייצבות.

6. לוקחים פיסות מהתערובת ומגלגלים כדורים. במרכז כל כדור מחביאים חטיף שוקולד קטן ומצפים בקוקוס.

7. מצננים כחצי שעה במקרר ומגישים.

# data[].attributes.headline
נקניק שוקולד בריא

# data[].attributes.subject
נקניק שוקולד בריא

# data[].attributes.body
לנקניק:
250 גרם (חצי חבילה) עיסת תמרים תמר כנרת
20 גרם (2 כפות) אבקת קקאו
1 כף סילאן טבעי תמר כנרת
100 גרם שיבולת שועל (קוואקר)

לציפוי:
קוקוס טחון או שומשום

אופן ההכנה:

1. במעבד מזון עם להב פלדה שמים את כל המצרכים ומעבדים לתערובת אחידה.

2. מעבירים את התערובת למשטח עבודה ומחלקים ל-2 חלקים.

3. מגלגלים כל חלק לצורת גליל מהודק ומצפים בקוקוס.

4. מצננים במשך כחצי שעה במקרר להתייצבות ומגישים.